b'\n_START_ARTICLE_\nJ\xc3\xa4\xc3\xa4pallon maailmanmestaruuskilpailut 2019\n_START_SECTION_\nSuomen joukkue\n_START_PARAGRAPH_\nSuomen joukkueen pelaajista suurin osa pelasi Ruotsin p\xc3\xa4\xc3\xa4sarjassa. Vain yksi pelaaja tuli kotoisesta bandyliigasta eli Tommi Hauska. Suomi l\xc3\xa4hti V\xc3\xa4nersborgin miesten j\xc3\xa4\xc3\xa4pallon MM-kisoihin tavoittelemaan menestyst\xc3\xa4 hyvin pitk\xc3\xa4lti parin viime vuoden aikana muodostuneen rungon ymp\xc3\xa4rille rakennetulla joukkueella. T\xc3\xa4m\xc3\xa4n vuotisessa joukkueessa ensiesiintymisens\xc3\xa4 MM-tasolla tekiv\xc3\xa4t Elias Gillgren, Kasperi Hirvonen ja Emil Fedorov. Elias vahvisti keskuspuolustusta, Kasperi Hirvonen toi sivutukiosastolle ja Emil Fedorov hy\xc3\xb6kk\xc3\xa4ysp\xc3\xa4\xc3\xa4h\xc3\xa4n leveytt\xc3\xa4. Valinnan yhteydess\xc3\xa4 p\xc3\xa4\xc3\xa4valmentaja Antti Parviainen oli todennut pelaajavalinnoistaan seuraavaa:_NEWLINE_\xc2\xbbViidest\xc3\xa4 k\xc3\xa4rkimaasta (Ven\xc3\xa4j\xc3\xa4, Ruotsi, Suomi, Norja, Kazakstan), meill\xc3\xa4 on keski-i\xc3\xa4lt\xc3\xa4\xc3\xa4n varmaan nuorin joukkue, ja meid\xc3\xa4n nykyinen runko tulee pelaamaan viel\xc3\xa4 vuosia kansainv\xc3\xa4lisell\xc3\xa4 tasolla. Meill\xc3\xa4 on ainoastaan muutama pelaaja, jotka ovat uransa siin\xc3\xa4 vaiheessa, ett\xc3\xa4 pelivuosia ei ole kansainv\xc3\xa4lisell\xc3\xa4 tasolla v\xc3\xa4ltt\xc3\xa4m\xc3\xa4tt\xc3\xa4 monia.\xc2\xa0\xc2\xbb'